Михаил Касьянов

Михаил Михайлович Касьянов (, 1957 оны 12 сарын 8-нд Москва хотын Сонцево дүүрэгт төрсөн) нь 2000 оны 5-р сарын 17-ноос 2004 оны 2-р сарын 24-ний өдөр хүртэл ОХУ-ын Засгийн газрын тэргүүнээр ажилласан улс төрч юм.

Тэрээр Ардын Ардчилсан Холбооны удирдагч бөгөөд сөрөг хүчний эвсэл "Өөр Орос"-ын гишүүн байв., Чөлөөт Европ радио (3 July 2007)

2005 оноос Михаил Касьянов Оросын удирдлагын эсрэг сөрөг хүчин болсон бөгөөд 2022 оны 6-р сард ОХУ-ын газар нутгийг орхисон байна. 

 Намтар 
1974-1976 онд Москвагийн Авто замын дээд сургуульд (MAДИ) суралцсан.

1976-1978 онд тэрээр Москвагийн цэргийн тойргийн комендантын Хүндэт харуулд цэргийн алба хаасан.

1978-1981 онд ЗХУ-ын Улсын Барилгын Хорооны Бүх Холбооны Үйлдвэрийн Тээврийн зураг төсөл, эрдэм шинжилгээний хүрээлэнд ахлах техникч, дараа нь инженерээр ажиллаж байгаад МАДИ-ийн оройн ангид үргэлжлүүлэн суралцсан.

1981 онд МАДИ-ийг барилгын инженер мэргэжлээр төгссөн.

1981-1990 онд ЗХУ-ын Улсын төлөвлөгөөний Хороонд инженер, эдийн засагч, ерөнхий мэргэжилтэн, Гадаад харилцааны гарын хэлтсийн дарга. 1987 онд Улсын Төлөвлөгөөний Хорооны эдийн засгийн дамжаа дүүргэсэн байна. 

1990-1991 онд Зөвлөлт Оросын Эдийн засгийн улсын хорооны Гадаад эдийн засгийн харилцааны хэлтсийн даргаар ажиллаж байжээ.

1991 оны 8-р сарын сүүлээр Зөвлөлт Оросын (РСФСР)-ын Эдийн засгийн улсын хороог татан буулгаж, түүний оронд РСФСР-ын Эдийн засгийн яамыг байгуулав. Шинэ яаманд Касьянов Гадаад эдийн засгийн газрын хэлтсийн орлогч дарга болжээ.

1992-1993 онд Касьянов - ОХУ-ын Эдийн засгийн яамны аж үйлдвэржсэн орнууд, олон улсын байгууллагуудын хэлтсийн дарга. 1993 онд Сангийн сайд Борис Федоровын урилгаар Касьянов Сангийн яаманд Гадаад зээл, гадаад өрийн хэлтсийн даргаар ажиллахаар очив. Мөн 1994 онд Сангийн яамны Удирдах зөвлөлийн гишүүнээр томилогдсон.

1995 оны 11-р сард тэрээр ОХУ-ын Сангийн сайд Владимир Пансковын орлогчоор томилогдсон. 1996 оны 8-р сард Черномырдины шинэ засгийн газар байгуулагдсаны дараа Сангийн яамыг Александр Лившиц тэргүүлж байсан - Касьянов орлогчийн албан тушаалыг хэвээр үлдээв.

1994-1996 онд тэрээр хуучин ЗСБНХУ-ын (150 тэрбум доллар) өрийг барагдуулахаар Парис, Лондонгийн клубуудын зээлдүүлэгчидтэй хэлэлцээр хийж байжээ.

1998 оны 8-р сард Орост эдийн засгийн хямрал үүсч, дефолт үүссэн. Дефолт болсны дараа Касьянов ОХУ-ын улсын гадаад өр болон тус улсын хувийн банкуудын гадаад өрийн бүтцийн өөрчлөлтийн талаар хэлэлцээ хийх ажлын хэсгийн даргаар томилогдсон. Мөн тэрээр дотоодын засгийн газрын өрийг шийдвэрлэх талаар Оросын зээлдүүлэгчидтэй хэлэлцээ хийжээ. Оросын төлөөлөгчид суларсан санхүүгийн системд шинэ цохилт өгөхгүйн тулд зээлдүүлэгчидтэй түр зуурын тохиролцоонд хүрсэн. Касьянов Олон улсын валютын сантай ойлголцож чадсан.

1999 оны хавар Балканы болон дотоод улс төрийн хямралын улмаас зээлдүүлэгчидтэй хийх хэлэлцээрийн явц төвөгтэй болж: 5-р сарын 12-нд Евгений Примаковын засгийн газрыг огцруулжээ. 1999 оны 5-р сарын 25-нд Сергей Степашины Засгийн газрыг байгуулах үеэр ерөнхийлөгч Борис Ельцин Касьяновыг ОХУ-ын Сангийн сайдаар томилов.

Касьянов Лондонгийн клубтэй ЗХУ-ын өрийн 35 хувийг тэглэх хэлэлцээрийг дуусгаж чадсан нь Оросын гадаад өрийг мэдэгдэхүйц бууруулсан юм. 2000 оны 5-р сар гэхэд Касьяновын удирдлаган дор эдийн засгийн шинэчлэлийн төлөвлөгөөг боловсруулсан байна.

 Ерөнхий сайд 
2000 оны 5-р сарын 17-нд Ерөнхийлөгч Владимир Путины санал болгосноор Оросын Төрийн Дум Михаил Касьяновыг Оросын Засгийн газрын даргаар батлав. Үүний дараахан шинэ Засгийн газар байгуулагдлаа. Үүнд, тухайлбал, Ерөнхий сайдын нэгдүгээр орлогчийн албан тушаалыг татан буулгасан (2005 оны 11-р сард Дмитрий Медведев сэргээсэн). Касьяновын засгийн газар эдийн засгийг системтэйгээр өөрчлөх арга хэмжээ авч, олон тооны бүтцийн шинэчлэл хийсэн. Үүнд татвар, төсөв, тэтгэврийн шинэчлэл, валютын зохицуулалт, гадаад худалдааг чөлөөлөх, газар тариаланг дэмжих газрын шинэчлэл, зах зээлийн арга хэмжээ болон бусад өөрчлөлтүүд багтсан байна.

2004 оны 2-р сарын 24-нд ОХУ-ын Ерөнхийлөгчийн сонгууль болохоос хоёр долоо хоногийн өмнө Касьяновыг ерөнхийлөгчийн шийдвэрээр Засгийн газрын хамт ОХУ-ын Засгийн газрын даргын албан тушаалаас чөлөөлөв. Огцрох болсон шалтгаан нь Владимир Путиныг улиран сонгогдохын эсрэг Касьянов, Борис Немцов нарын хуйвалдааны тухай Ерөнхийлөгчид дохио өгсөн байж магадгүй гэдэг. 

Эшлэл

Ангилал:Оросын ерөнхий сайд
Ангилал:ОХУ-ын сангийн сайд
Ангилал:Зөвлөлтийн иргэн
Ангилал:Оросууд
Ангилал:1957 онд төрсөн